


 JELGAVAS VALSTSPILSĒTAS PAŠVALDĪBAS 2026. GADA 27. AUGUSTA
SAISTOŠO NOTEIKUMU NR. 26___ 
 “SOCIĀLIE PAKALPOJUMI JELGAVAS VALSTSPILSĒTAS PAŠVALDĪBĀ”” PASKAIDROJUMA RAKSTS

	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums 















	1.1. [bookmark: _Hlk175689126]Jelgavas valstspilsētas pašvaldības saistošo noteikumu projekta “Sociālie pakalpojumi Jelgavas valstspilsētas pašvaldībā” (turpmāk – saistošo noteikumu projekts) izdošanas tiesiskais pamatojums balstās uz Sociālo pakalpojumu un sociālās palīdzības likuma (turpmāk – SPSPL) 3. panta trešajā daļā un 9. panta (12) daļā un Ministru kabineta 2003. gada 27. maija noteikumu Nr. 275 “Sociālās aprūpes un sociālās rehabilitācijas pakalpojuma samaksas kārtība un kārtība, kādā pakalpojuma izmaksas tiek segtas no pašvaldības budžeta”  6. punktā noteikto.
1.2. Saistošo noteikumu projekta mērķis ir noteikt Jelgavas valstspilsētas pašvaldībā administrēto un nodrošināto sociālo pakalpojumu veidus, to piešķiršanas, saņemšanas un samaksas kārtību, kā arī lēmumu par sociālo pakalpojumu piešķiršanu vai atteikumu to piešķirt apstrīdēšanas un pārsūdzēšanas kārtību.
1.3. Līdz saistošo noteikumu izdošanai sociālie pakalpojumi Jelgavas valstspilsētas pašvaldībā tiek nodrošināti saskaņā ar Jelgavas pilsētas pašvaldības 2018. gada 22. marta saistošajiem noteikumiem Nr. 18-8 “Par sociālajiem pakalpojumiem Jelgavas valstspilsētas pašvaldībā” un šajā normatīvajā aktā bija iekļauti sociālie pakalpojumi par valsts budžeta līdzekļiem, sociālie pakalpojumi par pašvaldības budžeta līdzekļiem un brīvprātīgās iniciatīvas pakalpojumi par pašvaldības budžeta līdzekļiem.  2025. gada 21. janvārī stājušies spēkā grozījumi SPSPL, kuros noteikti obligāti nodrošināmie sociālie pakalpojumi (minimālais sociālo pakalpojumu grozs). Obligāti nodrošināmajiem sociālajiem pakalpojumiem noteikti atšķirīgi ieviešanas termiņi, sākot no 2025. gada līdz 2029. gadam. Tiek konstatēta nepieciešamība mainīt atsevišķu sociālo pakalpojumu piešķiršanas kārtību un mērķa grupas, ņemot vērā attiecināmajos normatīvajos aktos veiktos grozījumus.
1.4. Saistošo noteikumu projektā nav iekļauti sociālie pakalpojumi, kuri tiek nodrošināti par valsts budžeta līdzekļiem, un to piešķiršanas kārtība noteikta attiecīgajos Latvijas Republikas Ministru kabineta noteikumos. 
1.5. Saistošo noteikumu projektā nav iekļauti Jelgavas valstspilsētas pašvaldības (turpmāk – pašvaldība) brīvprātīgās iniciatīvas pakalpojumi, kuri tiek nodrošināti, pamatojoties uz Pašvaldību likuma 44. panta otro daļu. Brīvprātīgās iniciatīvas pakalpojumi atsevišķi noteikti pašvaldības saistošo noteikumu projektā “Brīvprātīgās iniciatīvas pakalpojumi Jelgavas valstspilsētas pašvaldībā”.
1.6. Saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktā paredzēto regulējumu grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma. Ņemot vērā, ka saistošo noteikumu grozījumu apjoms pārsniedz pusi no spēkā esošo noteikumu normu apjoma, kā arī grozījumu izdarīšanas rezultātā mainās saistošo noteikumu punktu numerācija, ir sagatavots jauns saistošo noteikumu projekts “Par sociālajiem pakalpojumiem Jelgavas valstspilsētas pašvaldībā”.
1.7. [bookmark: _Hlk216014822]Saistošo noteikumu projektā saskaņā ar SPSPL 9. panta (11) daļā noteikto iekļauti no 2026. gada 1. janvāra obligāti nodrošināmie sociālie pakalpojumi dažādām mērķa grupām, kā arī saskaņā ar SPSPL 9. panta (11) daļā noteikto iekļauti sociālie pakalpojumi, kuru ieviešanas termiņš ir atšķirīgs, un tas ir sociālā mentora pakalpojums bērniem ar uzvedības problēmām vai augstiem to attīstības riskiem, kā arī audžuģimenē, specializētajā audžuģimenē un aizbildnībā esošiem bērniem, kuri ir sasnieguši 16 gadu vecumu, no 2027. gada 1. janvāra, bet ģimenes asistenta pakalpojums no 2028. gada 1. janvāra. Jelgavas valstspilsētas pašvaldībā gan sociālā mentora pakalpojums, gan asistenta pakalpojums šobrīd tiek sniegts iepriekšminētajām mērķa grupām par pašvaldības budžeta līdzekļiem.
1.8. Saskaņā ar SPSPL 9. panta (11)  daļā noteikto saistošo noteikumu projektā dažiem sociālajiem pakalpojumiem paplašinātas mērķa grupas, tas nozīmē, ka turpmāk:
- dienas aprūpes centra pakalpojumu varēs saņemt pilngadīgas personas ar smagiem funkcionāliem traucējumiem, iepriekš minētais pakalpojums bija nodrošināts tikai pilngadīgām personām ar garīga rakstura traucējumiem ar I un II invaliditātes grupu;
- atelpas brīža pakalpojumu varēs saņemt pilngadīgas personas ar I invaliditātes grupu ar funkcionāliem traucējumiem, iepriekš minētais pakalpojums bija nodrošināts tikai pilngadīgām personām ar garīga rakstura traucējumiem ar I un II invaliditātes grupu.
1.9. Saistošo noteikumu projektā precizēts aprūpes mājās pakalpojuma apjoms bērniem ar invaliditāti un personai līdz 24 gadu vecuma sasniegšanai (turpmāk 1.9. paskaidrojuma raksta apakšpunktā - persona), ieviešot diferencētu pieeju stundu skaita mēnesī noteikšanai  līdz 40, 60 un 80 stundām mēnesī, saistībā ar personas aprūpi un tās likumiskā pārstāvja nodarbinātību,  veselības aprūpes un sociālo pakalpojumu saņemšanu vai citiem objektīviem apstākļiem, kuru dēļ nevar nodrošināt personas aprūpi un uzraudzību nepieciešamā apjomā. 
1.10. Pamatojoties uz Ministru kabineta 2017. gada 13. jūnija  noteikumu Nr.338 “Prasības sociālo pakalpojumu sniedzējiem” 65.2  punktu, ir nepieciešams palielināt īslaicīgā sociālās aprūpes un sociālās rehabilitācijas institūcijā pakalpojuma apjomu vienai personai no 30 uz 60 diennaktīm. Pakalpojuma saņēmēju skaits līdz 30.06.2026. ir 11 personas. 
1.11. Saistošo noteikumu projektā ir noteikta iedzīvotājiem saprotamāka aprūpes mājas pakalpojuma pilngadīgām personām aprūpes stundu apjoma noteikšanas kārtība mēnesī atkarībā no aprūpes līmeņiem:
· [bookmark: _Hlk210985283]pirmais aprūpes līmenis - līdz 10 stundām;
· otrais aprūpes līmenis - līdz 23 stundām;
· [bookmark: _Hlk216028842]trešais aprūpes līmenis - līdz 36 stundām;
· ceturtais aprūpes līmenis - līdz 62 stundām.
Līdz 30.06.2026. pakalpojuma saņēmēju skaits ir 295 personas. 
1.12. Pašvaldībā ir nodrošināti šādi sociālās aprūpes pakalpojumi:
[bookmark: _Hlk216017182]- ilgstošas sociālās aprūpes un sociālās rehabilitācijas pakalpojums institūcijā pilngadīgai personai;
[bookmark: _Hlk216024899]-  īslaicīgs sociālās aprūpes un sociālās rehabilitācijas institūcijā pakalpojums pilngadīgai personai;
- ilgstošas sociālās aprūpes un sociālās rehabilitācijas pakalpojums institūcijā bērnam;
- atelpas brīža pakalpojums;
[bookmark: _Hlk216026777]- grupu mājas (dzīvokļa) pakalpojums;
[bookmark: _Hlk216029995]- aprūpes mājās pakalpojums pilngadīgai personai;
- aprūpes mājās pakalpojums bērnam ar invaliditāti un personai līdz 24 gadu vecumam ar invaliditāti un dienas aprūpes centra pakalpojums.
1.13. Pašvaldībā ir nodrošināti šādi sociālās rehabilitācijas pakalpojumi: 
[bookmark: _Hlk216615873]- krīzes centra pakalpojums;
[bookmark: _Hlk216621429]- naktspatversmes pakalpojums;
- dienas aprūpes centra pakalpojums;
- specializētās darbnīcas pakalpojums;
- ģimenes asistenta pakalpojums;
- sociālā mentora pakalpojums;
[bookmark: _Hlk216012977]- izglītojošās un atbalsta grupas pakalpojums;
- sociālās rehabilitācijas pakalpojums personas dzīvesvietā.
1.14. Jelgavas valstspilsētas pašvaldības iestādes “Jelgavas sociālo lietu pārvalde” (turpmāk – JSLP) viena no funkcijām ir nodrošināt sociālā darba pakalpojumu, kas ir profesionāla darbība, lai atbalstītu un sekmētu personas, ģimenes, kopienas sociālo funkcionēšanu vai tās atjaunošanu, kā arī radītu šai funkcionēšanai labvēlīgus apstākļus.
1.15. Saskaņā ar SPSPL 4. panta pirmajā daļā noteikto sociālos pakalpojumus sniedz tikai pamatojoties uz sociālā darba speciālista veiktu personas individuālo vajadzību un resursu novērtējumu.
1.16. Personas un/vai viņa apgādnieka pienākums ir samaksāt par sociālo pakalpojumu normatīvajos aktos noteiktajā kārtībā.  Sociālo pakalpojumu maksa ir noteikta JSLP maksas pakalpojumu cenrādī, citu pašvaldību institūciju maksas pakalpojumu cenrādī un citi institūciju cenrādī.
1.17. JSLP budžetā 2026. gadam sociālo pakalpojumu nodrošināšanai ir paredzēti līdzekļi par kopējo summu 4139073,00 euro, tajā skaitā sociālās aprūpes pakalpojumu nodrošināšanai -  3154692,00  euro un sociālās rehabilitācijas pakalpojumu nodrošināšanai – 984381,00  euro.
1.18. 2026. gadā pašvaldība plāno saņemt mērķa dotāciju no valsts budžeta līdzekļiem 50% apmērā  par aprūpes mājās pakalpojuma bērnam ar invaliditāti un personai līdz 24 gadu vecumam ar invaliditāti sniegšanu par  kopējo summu   174312,00 euro. 
1.19. Saistošie noteikumi stājas spēkā 2026. gada 1. oktobrī.

	2. Fiskālā ietekme uz pašvaldības budžetu 
	Saistošo noteikumu īstenošanas fiskālās ietekmes prognoze uz pašvaldības budžetu:
2.1. nav ietekmes uz ieņēmumu daļu;
2.2. ir ietekme uz izdevumu daļu, jo JSLP 2027. gada budžetā ir nepieciešams paredzēt papildu līdzekļus Dienas aprūpes centra pakalpojuma nodrošināšanai Dienas centrā  “Atbalsts” 3 klientiem par kopēju summu   28320,00 euro  ((29264,76 euro (3 klienti x 38,71 euro dienā  x 252 dienas kalendārajā gadā) – 945,00 euro (3 klienti x  1,25 euro dienā klienta līdzdalības maksājums x 252 dienas kalendārajā gadā)).

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	3.1. Sociālā ietekme – saskaņā ar SPSPL 9. panta (11 ) daļu tiek nodrošināts minimālais sociālo pakalpojumu grozs dažādām mērķa grupām, kas ir garants Jelgavas valstspilsētas pašvaldības iedzīvotāju labklājībai un sociālo problēmu mazināšanai. 
3.2. Sociālā pakalpojuma ietvaros institūcijā ir nodrošināta sadarbība ar veselības aprūpes iestādēm un ģimenes ārstu personas fiziskās un psihiskās veselības uzturēšanā.  
3.3. Nav ietekmes uz uzņēmējdarbību.
3.4. Nav ietekmes uz konkurenci.

	4. Ietekme uz administratīvajām procedūrām un to izmaksām 
	Neietekmē. 


	5. Ietekme uz pašvaldības funkcijām un cilvēkresursiem 
	Neietekmē pašvaldības funkcijas un cilvēkresursus. 

	6. Informācija par izpildes nodrošināšanu 
	 Saistošo noteikumu izpildei nav paredzēts izveidot jaunu institūciju. 

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošie noteikumi ir samērīgi.

	8. Izstrādes gaitā veiktās konsultācijas ar privātpersonām un institūcijām 
	Saistošo noteikumu projekts un tam pievienotais paskaidrojuma raksts 05.08.2026. tika  publicēts pašvaldības oficiālajā tīmekļvietnē www.jelgava.lv sabiedrības viedokļa noskaidrošanai, paredzot termiņu viedokļu sniegšanai līdz  18.08.2026.



Jelgavas valstspilsētas pašvaldības domes priekšsēdētājs                                   M.Daģis  

